User:Decembery/Atitaya Tribudarak

อาทิตยา ตรีบุดารักษ์ (เกิด 9 มิถุนายน พ.ศ. 2542) ชื่อเล่น มายด์ เป็นนักร้อง นักเต้น นักแสดงชาวไทย เป็นสมาชิกของโฟร์อีฟ ภายใต้สังกัดเอ็กซ์โอเอ็กซ์โอเอนเตอร์เทนเ

ชีวิตส่วนตัวและการศึกษา
อาทิตยา ตรีบุดารักษ์ ชื่อเล่น มายด์ เกิดเมื่อ 9 มิถุนายน พ.ศ. 2542 ที่กรุงเทพมหานคร เธอมีพี่น้อง 2 คน เธอเป็นคนโต อาทิตยาใช้ชีวิตช่วงต้นและเติบโตที่พัทยา จ.ชลบุรี แต่พื้นเพครอบครัวของเธอนั้นมาจากจังหวัดอุบลราชธานี

อาทิตยาจบการศึกษาชั้นมัธยมศึกษาตอนปลายจาก โรงเรียนมารีวิทย์ พัทยา และจบการศึกษาระดับปริญญาตรีจากวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ

วงการบันเทิง
อาทิตยาได้เข้าร่วมการแข่งขันการเต้น โดยฝึกฝนการเต้นมาเป็นเวลานานถึง 2 ปีและคว้ารางวัล Top 5 ในปีแรกที่แข่งขัน อาทิตยายังมีผลงานการแสดงละครเวทีระดับรัชดาลัย 2 เรื่องโดยใน 2 เรื่องนั้นได้แก่ บัลลังก์เมฆ และสี่แผ่นดิน รวมถึงมีผลงานละครโทรทัศน์หลายเรื่อง ที่เป็นที่รู้จักอย่างเช่นละครเรื่อง เกมรักเอาคืน

ใน พ.ศ. 2563 อาทิตยาผ่านการแข่งขันในรายการ โฟร์อีฟเกิร์ลกรุปสตาร์ จนได้เป็นสมาชิกของโฟร์อีฟ เกิร์ลกรุปที่จัดตั้งขึ้นใหม่ สังกัดค่ายเอ็กซ์โอเอ็กซ์โอเอนเตอร์เทนเมนต์ โดยเธอได้รับเลือกมาเป็นอันดับหนึ่งจากคณะกรรมการ และได้รับคะแนนโหวตจากผู้ชมทางบ้านมากที่สุด

และในปี พ.ศ. 2565 อาทิตยาได้รับบทนำเป็นครั้งแรกจากละครเรื่อง นางนาคสะใภ้พระโขนง แสดงคู่กับจิรายุ ละอองมณี ซึ่งอาทิตยารับบทเป็น นางนาค ละครออกอากาศทาง เวิร์คพอยท์ทีวี จนเธอได้รับรางวัลมายาทีวีอวอร์ด 2023 สาขา Rising Star Of The Year จากผลงานการแสดงของเธอ และในปีถัดมา เธอก็ได้แสดงบทนำในภาพยนตร์ของก้องเกียรติ โขมศิริ เรื่อง Bangkok Breaking: ฝ่านรกเมืองเทวดา แสดงคู่กับศุกลวัฒน์ คณารศ โดยภาพยนตร์จะถูกฉายในปี พ.ศ. 2567 ผ่านทาง Netflix